Rumbio

Rumbio (ngaran botani: Metroxylon sagu) nopo nga iso kawo puun palma id suang genus Metroxylon i haro id gouton tropika pedalaman Indonesia, Malaysia om Papua New Guinea. Kiwaa pisuayan di kiruhi om au kirugi montok spesies diti. Orubaan iti id gouton pedalaman.

Puun nopo do  rumbio nga milo silihon do taap. Milo nogi maan proses o guas dii montok papaasil do Sagu.

 Pomungaranan 
Ngaran Rumbio nopo nga pinasandad mantad boros guas  Proto-Austronesia *Rumbia. Ii nopo nga apat mantad kawo puun Palma i pirait-rait id suang Batu Bersurat Talang Tuwo i sinuat id boros Melayu Kuno ontok toun 684 M:
ñiyur pinaṃ hanāu ru-/mviya dṅan samiśrāña yaṃ kāyu nimākan vuaḥña
("nyiur, lugus, enau, rumbio miampai di [kaagal-agal] i kayu di milo akanon o tua...")
Ngaran-ngaran kinoyonon Nusantara dii suai:Heyne, K. (1987). Tumbuhan Berguna Indonesia I: 380-90. Badan Litbang Kehutanan, Departemen Kehutanan. Jakarta. (versi berbahasa Belanda -1922- I: 323-35. sebagai Metroxylon spec.div.)

 id Sumatra dan Sulawesi: rumbieu, rembie, rembi, rembiau, rambia, hambia, humbia, lumbia, rombia, rumpia
 id Maluku: ripia, lipia, lepia, lapia, lapaia, hula toi ko' huda
 id Jawa: ambulung, bulung, (am)bulu, tembulu (Jw.), bhulung (Md.), om ki ray (Sd.).

Milo gunoon o ngaran rumbio montok toinsanan puun id suang genus Metroxylon.

 Pananaman 
Atanom iti miampai tudu papaasil do sagu di togumu. Linaid nopo do kotuo iti nga tumanud do kosuburon tana. Maya purata, guas rumbio nopo nga milo do onuon soira korikot tumul do 12-13 toun id tana minorol om 15-18 toun id tana gambut. 

Guas rumbio i natagad nopo nga nuru proses di tosikap montok mogilag do karaag tonsi kanji, ii maganu timpu do au kolobi duo tadau kahapas do natagad.  

Tapung sagu rumbio nopo nga milo gunoon montok momproses serbuk pomoroso (MSG), sirap glukosa, alkohol, taakanon buragang, gum gula-gula, tekstil, kalatas, pomosokot, gam, roromu popokodou, plastik om suusuai po.   

Guas Rumbio nopo nga kiguas tagayo miampai rinanggou do 10-12 meter, kiwaa tonsi di olomok om kiharo kanji di ogumu. Kiwaa do booyungan miampai gamut rimpang ii anaru om kicabang. Guas nopo nga kibontuk do silinder ii aiso cabang, miampai diameter 50-90 cm, guas di obibas roun gisom rinanggou do 16-20m. Roun-roun nopo nga angagayo, mejamuk menyirip, kirinaru gisom 7m, miampai rinaru tanak roun lk. 1, 5 m; kitinggayan tanaru om kipelepah.   

 Sukon